Tamién bi ha casos de duplicidat d'un termin basco orichinal y un termin latín que tenió muito uso antes más. Caro Baroja comenta que en basco actual ye freqüent dicir a los viellos camins secundarios con a parola latina estrata, (d'o latín vía strata; estrada existiba en aragonés meyeval y encara lo fan servir en portugués pa dicir autostrada, "autopista"), contrastando con os camins principals que conducen a las localidatz que son cabeza de partito chudicial que se denominan con a parola basca vide seguito d'a población (Salvatierra bide = camín de Salvatierra).